Beskuldigde in Eskom-moordsaak moontlik vrygespreek | Maroela Media
Beskuldigde in Eskom-moordsaak moontlik vrygespreek
Yende se gesin buite die Springs-landdroshof. Foto: Lindi Masinga/ ANA.
Daar is glo nuwe bewyse in die saak teen David Ngwenya (43), wat daarvan verdink word dat hy Thembisile (Thembi) Lucia Yende (29), 'n werknemer van Eskom, vermoor het.
Zola Majavu, vir Ngwenya, het in die Springs-landdroshof laat hoor dat dié bewyse daartoe kan lei dat Ngwenya vrygespreek word. Hy het ook aangedui dat nog 'n aansoek om borgtog moontlik ingedien kan word.
Die staat het versoek dat die saak uitgestel word vir nadere ondersoek. Die ondersoek kan glo nuwe verdagtes en DNS-toetsresultate insluit. Volgens Majavu kan die DNS-resultate Ngwenya se onskuld bewys.
Nester, Yende se emosionele ma, het gesê sy hoop geregtigheid sal geskied.
"Ek moet elke dag vir haar seun verduidelik wat met sy ma gebeur het. Hy word die 26ste sewe jaar oud en dit is moeilik," het Nester gesê terwyl daar trane by haar wange afrol.
Maroela Media het vroeër berig Ngwenya het Yende glo vermoor nadat hy vermoed het dat sy 'n koperkabeldiefstalsindikaat wou oopvlek.
Maroela Media het vroeër berig Yende se ontbinde liggaam is op 29 Mei in 'n ongebruikte kantoor van Eskom se Pieterboth-substasie in Springs aangetref. Werkers by die stasie het die polisie ontbied nadat hulle bewus geword het van 'n onaangename reuk in die geslote kantoor.
Yende is op 17 Mei deur haar ma as vermis aangemeld nadat sy dié betrokke dag nie ná werk teruggekeer het huis toe nie.
Die saak is uitgestel tot 15 November.
SAID wil KPMG hof toe sleep
[Foto's] Wes-Kaapse taxistaking raak gewelddadig
Onnie · 1 jaar gelede
Weer n onskuldige mens wat vermoor word omdat hulle die "regte" ding would doen….. Sad! Sies SA Government, skaam julle!
Toppie · 1 jaar gelede
Eish , moontlik gaan hy vrygespreek word en hy bring nog 'n aansoek vir borg – hy is nie 'n gevaar vir niemand nie – duidelik is sy kleur reg en was hy nie betrokke by enige KFC voorval nie.
As sy slagoffer wit was, kon ek nog verstaan dat hy vrygespreek word
'n Rasseherrie het ontstaan ná 'n foto wat 'n juffrou van Laerskool Schweizer-Reneke van die gr. R-klas geneem het en na 'n WhatsApp-groep vir ouers van die leerders gestuur is. Is jy op jou gemak daarmee as daar foto's van jou kind by die skool geneem word?
Daar kan maar foto's van my kind geneem word, maar slegs vir formele doeleindes soos die jaarblad of klasfoto's.
Dit is vir my baie gerusstellend as my kind se juffrou foto's deur die dag na die WhatsApp-groep stuur sodat ek kan sien hoe dit by die skool gaan.
Daar kan foto's van my kind geneem word, maar dit moet per privaat boodskap na my toe gestuur word en nie op 'n groep nie.